Аганарчу берийн маьхьарий девлира: «1уьллах1-1уьлалах1» бохуш, шайн кохканаш а даьстина, цхьа а охьа ца дужуш, зуькар дора цара. Майданахь мел долу адам 1адийнера, оцу тайпана мукъам, куц долу зуькар царна цкъа а хезза а дацара. Моьттар дара стигалара маликаш охьадиссина. Цхьана иттех минотехь зуькар диначул т1аьхьа, Хьаьжас зуькар сацийра. Салот диллира. Берашна нанойх цхьа зуда а т1е ца хьаьдира. Шаьш схьа ма-дарра, божарша д1адехьира аганаш.